SHBA, vazhdojnë debatet rreth ish shefit të FBI-së
Ndërkohë që Presidenti Trump ndodhet jashtë vendit, Uashingtoni është i konsumuar me ndërhyrjen ruse në zgjedhjet e fundit
Hetimi mbi ndërhyrjen e Rusisë në zgjedhjet e fundit amerikane vazhdon të konsumojë Uashingtonin edhe pse Presidenti Donald Trump ndodhet në vizitën e tij të parë jashtë vendit. Një zyrtar i lartë i Shtëpisë së Bardhë nuk ka konfirmuar e as mohuar një njoftim mbi takimin me zyrtarët rusë, në të cilin thuhet se Presidenti Donald Trump ka diskredituar ish-drejtorin e FBI-së James Comey. Ndërkohë që Presidenti Trump dhe anëtarët e kabinetit të tij ndodheshin për vizitë në Arabinë Saudite, Shtëpia e Bardhë u përpoq të shmangte pyetjet rreth një artikulli të gazetës New York Times, në të cilin presidenti e përshkruante ish drejtorin e FBI-së, James Comey si njeri "të lajthitur" dhe thoshte se shkarkimi i tij kishte hequr një “presion të madh”. Këshilltari i Sigurisë Kombëtare, H.R. McMaster ishte i pranishëm në takimin e Presidentit Trump me ministrin e jashtëm dhe ambasadorin e Rusisë në Shtetet e Bashkuara. Në një intervistë për programin të kanalit ABC, McMaster anashkaloi pyetjet e përsëritura në lidhje me atë nëse zoti Trump kishte folur me diplomatët rusë mbi ndërhyrjet e Rusisë në zgjedhjet amerikane. Por, hetimi i Departamentit të Drejtësisë mbi ndërhyrjen ruse u intensifikua me emërimin e një prokurori të posaçëm të autorizuar për të shqyrtuar këtë çështje, përfshirë motivet për shkarkimin e zotit Comey. tha Brad Sherman, ligjvënës Demokrat . Media njofton se përpara se të shkarkohej, James Comey, në shënimet që kishte mbajtur në lidhje me takimet me Presidentin Trump, kishte thënë se presidenti i kishte kërkuar atij të pushonte hetimin ndaj ish këshilltarit të sigurisë kombëtare, Michael Flynn. Nëse është e vërtetë, komisionet e shumta të kongresit duan t’i shohin transkriptet e shënimeve që ka mbajtur ish drejtori i FBI-së kur ishte në detyrë. tha Jason Chaffetz, ligjvënës republikan. tha Elijah Cummings, ligjvënës demokrat. Veteranët e administratave të kaluara kanë shprehur mendimin e tyre. tha Condoleezza Rice, Ish Sekretare e Shtetit. James Comey në javët e ardhshme pritet të japë një dëshmi publike para Kongresit.